સારાંશ માટે દસ્તાવેજ: એફટીએની બેઠકમાં પાકિસ્તાનને 2020 સુધીમાં સંપૂર્ણ ઍક્શનપ્લાનનો અમલ કરવાનું કહેવામાં આવ્યું છે અને ગ્રે લિસ્ટમાંથી કાઢવા અંગેનો નિર્ણય આગામી બેઠકમાં લેવાશે તેમ નક્કી થયું છે.

એફએટીફની બેઠકમાં પાકિસ્તાનને ચેતવણી આપવામાં આવી અને કહેવામાં આવ્યું કે જો તે 2020 ફેબ્રુઆરી સુધીમાં આ મામલે ગંભીર પગલાંઓ નહીં લે તો તેને બલૅકલિસ્ટ કરવામાં આવશે.

આમ બ્લૅકલિસ્ટ થવામાંથી પાકિસ્તાન હાલ બચી ગયું છે અને ગ્રે લિસ્ટમાં તેનું સ્થાન બરકરાર છે. 

પાકિસ્તાનની સંબંધિત એજન્સીઓએ આ સમયમાં પાંચ હજારથી વધુ બૅન્ક ખાતાં બંધ કર્યાં છે. આ સિવાય એ ખાતાંમાં જમા ધનરાશિને પણ જપ્ત કરી છે.

ચરમપંથને રોકવાનું કામ કરતી રાષ્ટ્રીય એજન્સી નેક્ટાના અધિકારીએ કહ્યું કે આ મામલે પાકિસ્તાનમાં કાયદો લાગુ કરનારી એજન્સીઓએ પ્રતિબંધિત કરેલાં સંગઠનો અને ચરમપંથી સંગઠનોના પદાધિકારીઓ અને અન્ય સભ્યો સામે કાર્યવાહી કરાઈ છે.

આ સંગઠનો અને વ્યક્તિઓની સંપત્તિ પણ જપ્ત કરાઈ છે, જેની કિંમત કરોડોમાં જણાવાઈ રહી છે.

ચરમપંથીઓને મળતી આર્થિક મદદને રોકવામાં કથિત રીતે નિષ્ફળ થયા બાદ પાકિસ્તાનને ગત વર્ષે ઑગસ્ટમાં ગ્રે લિસ્ટમાં સામેલ કરાયું હતું.

એફએટીએફે પાકિસ્તાની સરકારને ચરમપંથી સંગઠનો સામે કરાઈ રહેલી કાર્યવાહીને વધુ અસરકારક બનાવવાનો નિર્દેશ આપ્યો હતો.

જોકે એ હજુ નક્કી થવાનું બાકી છે કે એફએટીએફમાં સામેલ અન્ય દેશોના વિશેષજ્ઞો પાકિસ્તાનના આ પ્રયાસોને કેટલું મહત્ત્વ આપે છે અને કેટલું સફળ સમજે છે.

અધિકારીઓ અનુસાર અમેરિકાએ પણ પાકિસ્તાની સરકાર પર ભાર મૂક્યો હતો કે તે ગ્રે લિસ્ટમાંથી બહાર નીકળવા માટે અન્ય દેશોનું સમર્થન મેળવવા માટે પ્રતિબંધિત સંગઠનોના પ્રમુખો સામે કાર્યવાહી કરે.

રાષ્ટ્રીય ચરમંપથવિરોધી સંગઠનના એક અધિકારીએ નામ ન છાપવાની શરતે બીબીસીને જણાવ્યું કે અત્યાર સુધીમાં પાંચ હજારથી વધુ ખાતાં જપ્ત કરાયાં છે, જે પ્રતિબંધિત સંગઠનોના પદાધિકારીઓના નામે હતાં.

અધિકારના કહેવા પ્રમાણે પંજાબ પ્રાંતમાં સૌથી વધુ ખાતાં બંધ કરાયાં છે, એ ખાતાંમાં 20 કરોડ રૂપિયાથી વધુની સંપત્તિ હતી.

ખાતાં સીઝ, સંપત્તિ જપ્ત

જે લોકોનાં બૅન્ક ખાતાં જપ્ત કરાયાં છે એમાં મોટા ભાગના લોકો એવા છે જેમને ચરમપંથવિરોધી કાયદાની ચોથી અનુસૂચિમાં સામેલ કરાયા છે.

કાયદા પ્રમાણે પ્રતિબંધિત સંગઠનો સંબંધિત વ્યક્તિઓનાં નામ ગૃહવિભાગની ડિસ્ટ્રિક્ટ ઇન્ટેલિજેન્સ કમિટીઓની ભલામણોને આધારે ચોથી અનુસૂચિમાં સામેલ કરાય છે.

અધિકારીના કહેવા...\nદસ્તાવેજની સમાન ભાષામાં સારાંશ:
ફાન્સની રાજધાની પેરિસમાં હાલ ફાયનાન્સિયલ ઍક્શન ટાસ્ક ફોર્સ (એફએટીએફ)ની બેઠકમાં મળી છે. પાકિસ્તાને ગ્રે લિસ્ટમાંથી નીકળવા માટે છેલ્લા છ મહિનામાં ચરમપંથી અને પ્રતિબંધિત સંગઠનોને મળતી આર્થિક મદદને રોકવા મામલે સૌથી વધુ કામ કર્યું છે.